Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 5. számú melléklet a 89/2005. (V. 5.) Korm. rendelethez
Paragraph Index: 1254

c) a jogszabályban elõírt – az engedélykérelem tárgyát képezõ tevékenységgel kapcsolatos, más hatóságok által kiadott – egyéb hatósági engedélyeket, hozzájárulásokat. 2.1.2.6. A megszüntetés engedélyezése 2.055. Az Engedélyes a kutatóreaktor megszüntetésével (végleges leállításával és leszerelésével) kapcsolatos tervet a tervezés integráns részeként köteles elkészíteni. Ennek lényegét az Elõzetes majd a Végleges Biztonsági Jelentésben kell megjeleníteni. A kutatóreaktor üzemeltetésének megkezdését követõen a tervet önálló dokumentációként öt évente aktualizálni szükséges az üzemeltetési események és tapasztalatok, a jogi szabályozás bekövetkezõ módosulásának kötelezõ, a technikai és gazdasági körülmények változásának célszerû figyelembevételével. Az Engedélyes a megszüntetési tervet az öt éves aktualizálási ciklusoktól függetlenül a reaktor végleges leállítását megelõzõen egy évvel is köteles elkészíteni. 2.056. A megszüntetés aktualizált tervét a Hatósághoz jóváhagyásra be kell nyújtani. 2.057. A kutatóreaktor megszüntetése az alábbi alapvetõ szakaszokra osztható: a reaktor végleges leállítása, a leszerelést elõkészítõ szakasz és a leszerelési szakasz. A leszerelést elõkészítõ szakasz, vagy a leszerelési szakasz magába foglalhat egy (vagy több) védett megõrzési idõszakot is. 2.058. A leszerelés elõkészítõ szakaszában a kutatóreaktorból el kell távolítani az összes nukleáris üzemanyagot. 2.1.2.6.1. Végleges leállítási engedély 2.059. Az engedély – a jogszabályokban elõírt egyéb engedélyek megléte és az engedélyben rögzített feltételek teljesülése esetén – a végleges leállításra és a leszerelés elõkészítéséhez szükséges tevékenységek elvégzésére jogosít. 2.060. Az engedély a Hatóság által meghatározott ideig, de legfeljebb a kiadástól számított 10 évig érvényes. Amennyiben a leszerelés elõkészítõ szakasza védett megõrzési idõszakot is magába foglal, akkor a jogszabályi elõírások változatlansága esetén az engedély érvényessége kérelemre meghosszabbítható. 2.061. Az engedélykérelemben be kell mutatni:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes